
Maatietopalvelu
Kyselyvastaus
Asiakirjan tunnus: KT1371
Päivämäärä: 14.8.2026
Julkisuus: Julkinen 

Filippiinit / Ulkomailla syntyneen lapsen rekisteröinti, passin myöntäminen isyydenkumoamisen aikana ja lapsen nimenmuutosprosessi
Philippines /  Registration of a child born abroad, issuance of a passport during paternity annulment, and the process of changing the child's name

Kysymykset
1. Millainen on lapsen rekisteröintiprosessi silloin, kun lapsi on syntynyt ulkomailla (Filippiinien ulkopuolella)?

2. Miten Filippiinien edustusto/viranomaiset ohjeistavat toimimaan passin haussa silloin, kun meneillään on isyydenkumoamisprosessi? Ja onko passia mahdollista hakea isyydenkumoamisprosessin aikana?

3. Millainen ja kuinka pitkä on lapsen nimenmuutosprosessi Filippiineillä? Onko se mahdollista esim. isyydenmuutosprosessin jälkeen?
Questions
1. What is the process for registering a child if the child was born abroad (outside the Philippines)? 

2. How do the Philippine mission/authorities instruct to apply for a passport when the paternity annulment process is ongoing? And is it possible to apply for a passport during the paternity annulment process? 

3. What is the process of changing a child's name in the Philippines, and how long is it? Is it possible, for example, after the paternity change process?

[bookmark: _Hlk129259295]Millainen on lapsen rekisteröintiprosessi silloin, kun lapsi on syntynyt ulkomailla (Filippiinien ulkopuolella)?
Filippiineillä on Helsingissä suurlähetystö, jolle lapsen syntymän voi ilmoittaa vuoden kuluessa. Vanhempien on sovittava henkilökohtainen tapaaminen, esitettävä passinsa, vihkitodistuksensa ja syntymätodistus englanniksi käännettynä sekä täytettävä syntymäilmoitus. Naimaton äiti voi hoitaa asian yksin. Jos ilmoitus tehdään yli vuoden kuluttua, myöhästyminen on selvitettävä kirjallisesti.[footnoteRef:1] [1:  Embassy of the Republic of the Philippines, Helsinki [päiväämätön].] 

Miten Filippiinien edustusto/viranomaiset ohjeistavat toimimaan passin haussa silloin, kun meneillään on isyydenkumoamisprosessi? Ja onko passia mahdollista hakea isyydenkumoamisprosessin aikana?
Filippiineillä on vahva isyysolettama avioliitossa eli äidin aviomies tulkitaan lapsen isäksi, vaikka äiti sen kiistäisi.[footnoteRef:2] Äidin avioliiton aikana syntyneen lapsen aviollisuus voidaan perhelain 209/1987 (Family Code) 209/1987 mukaan kuitenkin kiistää, jos esimerkiksi aviomiehen oli mahdoton siittää lapsi 120. ja 300. päivän välissä ennen synnytystä (166 § 1).[footnoteRef:3] Isyyden muuttaminen voi kestää useita kuukausia tai yli kolmekin vuotta riippuen tapauksen laadusta sekä osapuolten ja näiden omaisten yhteistyöstä.[footnoteRef:4] Filippiinien passin saaminen edellyttää syntymän rekisteröimistä.[footnoteRef:5] [2:  Respicio & Co. 23.6.2026; Embassy of the Philippines [päiväämätön].]  [3:  Official Gazette 6.7.1987; Cieslar & Weishaupt 1.3.2003 s. 35. Muita esimerkkejä: vrt. 166 § 2-3.]  [4:  Respicio & Co. 23.6.2026.]  [5:  Respicio & Co. 5.4.2026; Philippines Embassy Info 2026.] 

Millainen ja kuinka pitkä on lapsen nimenmuutosprosessi Filippiineillä? Onko se mahdollista esim. isyydenmuutosprosessin jälkeen? 
Filippiinien perhelain (Family Code) 209/1987 mukaan lapsella on oikeus tunnustetun isänsä sukunimeen (174 § 1, 364 ja 366-367 §); aviottomat lapset saavat äitinsä sukunimen (176 ja 368 §).[footnoteRef:6] Myös muslimien perhelaki (Code of Muslim Personal Laws) 1083/1977 myöntää aviolapselle oikeuden isänsä sukunimeen (62 §).[footnoteRef:7] Lapsen sukunimen muuttaminen vaatii tuomioistuinkäsittelyä ja mahdollisesti maksullista ilmoitusta sanomalehdessä kolme kertaa. Prosessi voi kestää yli kaksi vuotta ja vaatia läsnäoloa useammissa istunnoissa lapsen edun arvioimiseksi. Lakimies neuvoo, kannattaako hakea pelkkää sukunimen muutosta vai saman tien adoptiota.[footnoteRef:8] Kirjoitusvirheiden korjaaminen onnistuu kolmesta kuuteen kuukaudessa.[footnoteRef:9] [6:  Official Gazette 6.7.1987; Cieslar & Weishaupt 1.3.2003 s. 22, 36 ja 46.]  [7:  Official Gazette 4.2.1977; Cieslar & Weishaupt 1.3.2003 s. 55.]  [8:  Respicio & Co. 5.5.2026 ja 7.1.2025.]  [9:  Respicio & Co. 5.5.2026.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

